
[bookmark: _Toc229671855]Kopsavilkums

· 2026. gadā minimālā alga tika paaugstināta no 740 euro līdz 780 euro jeb par 5,4%.
· Minimālā alga attiecas uz vienkāršajās profesijās nodarbinātajiem, un tās apmērs kopumā atspoguļo valsts sociālekonomiskās attīstības līmeni un darba ražīguma līmeni tautsaimniecībā.
· Nosakot minimālās algas apmēru, ir būtiski ņemt vērā reģionālās atšķirības un situāciju nozarēs ar lielāku zemākas kvalifikācijas nodarbināto skaitu, jo šīs nozares un reģionus ar zemāku ekonomisko aktivitāti minimālās algas izmaiņas ietekmē būtiskāk.
· Vienlaikus, lai gan minimālās algas paaugstināšana var radīt nodarbinātības mazināšanos atsevišķās nozarēs, taču vienlaikus tā darbojas kā instruments, kas veicina produktivitātes pieaugumu un darbinieku pāriešanu uz labākas kvalitātes un augstākas produktivitātes darba vietām. Vienlaikus būtiski izvairīties no algu skalu saspiestības, kad arī kvalificēti darbinieki sāk saņemt algu minimālās algas apmērā.
· [bookmark: _Hlk227235896]2026. gadā arī pārējās Baltijas valstis paaugstināja minimālo algu – Igaunija no 886 euro līdz  946 euro jeb par 6,8%, Lietuva no 1038 euro līdz 1153 euro jeb par 11,1%. Baltijas valstu starpā Latvijā  ir zemākā minimālā alga. Vienlaikus svarīgi ņemt vērā, ka Lietuvas bruto minimālā alga ietver arī darba devēja sociālās apdrošināšanas iemaksas.
· Latvijā 2026. gadā ir otrā zemākā minimālā alga Eiropas Savienībā, kas vienlaikus ir būtiski zemāka par minimālās algas apmēru augstāka ienākuma līmeņa un emigrācijas mērķa valstīs.
· Saskaņā ar FM prognozēm 2026. gada vidējās algas pieaugums varētu sasniegt 5,5% un 2027. gadā – 5,0%. 2025. gadā vidējā inflācija bija 3,7%. Sagaidāms, ka 2026. gada sākumā inflācija joprojām pārsniegs 3% atzīmi, bet pavasarī patēriņa cenu pieaugums kļūs mērenāks un veidos mazāk par 3%. 
· Ņemot vērā MK noteikumos Nr. 730 noteikto atsauces vērtību (atsauces vērtības noteikšanu paredz Direktīva par minimālajām algām Eiropas Savienībā) 46 procentu apmērā no CSP aprēķinātās vidējās bruto darba samaksas par pēdējiem pieejamiem 12 mēnešiem, tas ir, 1815 euro par 2025. gadu, minimālā darba alga 2027. gadam būtu nosakāma 834,9 euro, attiecīgi noapaļojot skaitli līdz 835 euro, kas būtu par 7% lielāka salīdzinājumā ar 2026. gadu.
· Vienlaikus jāņem vērā, ka saskaņā ar Ministru kabinetā 2024. gada 19. septembrī izskatītā informatīvā ziņojuma “Par valsts budžeta ieņēmumu un nodokļu politikas pārskatīšanu 2025.–2027. gadā” protokollēmuma 5. punktu vidējā termiņā ir paredzēts šāds minimālās algas apmērs: 2026. gadā – 780 euro mēnesī, 2027. gadā – 820 euro mēnesī, 2028. gadā – 860 euro mēnesī. Šī lēmuma fiskālā ietekme tika ņemta vērā, sagatavojot likumprojektus “Par valsts budžetu 2025. gadam un budžeta ietvaru 2025., 2026. un 2027. gadam” un “Par valsts budžetu 2026. gadam un budžeta ietvaru 2026., 2027. un 2028. gadam”. 
· Līdz ar to nepieciešama vienošanās, lai salāgotu minimālās algas pieaugumu, kas izriet no valsts budžeta ietvarā plānotā pieauguma pret to pieaugumu, kas būtu jānodrošina saskaņā ar MK noteikumos Nr. 730 noteikto atsauces vērtību. 
· Nozaru ģenerālvienošanām var būt nozīmīga loma, nosakot arī augstāku minimālās algas līmeni, ņemot vērā situāciju nozarē, tomēr šobrīd to skaits ir salīdzinoši mazs. No spēkā esošajiem vispārsaistošajiem darba koplīgumiem būvniecības nozares ģenerālvienošanās pašreiz aptver lielāko darbinieku skaitu.


[bookmark: _Toc229671856]1. Minimālās algas būtība

Minimālā alga ir paredzēta kā aizsargmehānisms vienkāršo profesiju veicējiem, nosakot zemāko algu, kuru darba devējam jāmaksā par darbu. Minimālās algas paaugstināšana veicina personu un līdz ar to mājsaimniecību ienākumu pieaugumu un vienlaikus var motivēt lielāku iesaisti darba tirgū, kā arī ražīguma pieaugumu tautsaimniecībā. Vienlaikus minimālā alga ir viens no instrumentiem strādājošo nabadzības mazināšanai. 
Minimālās algas paaugstināšana var veicināt algu pieaugumu arī citos algu līmeņos. Taču jāņem vērā, ka minimālās algas izmaiņas var radīt algu skalu saspiestību, piemēram, situācijās, kad minimālo algu sāk saņemt arī kvalificētāki darbinieki, tādējādi mazinot prasmju un izglītības nozīmi un nelabvēlīgi ietekmējot ražīgumu. Minimālajai algai var būt arī specifiska ietekme uz konkurētspēju un darba tirgu nozarēs un reģionos atkarībā no tā, kāds ir minimālās algas saņēmēju īpatsvars.

[bookmark: _Toc229671857]2. Minimālās algas regulējums

[bookmark: _Toc229671858]2.1. Sociālās aizsardzības un darba tirgus politikas pamatnostādnes 2021.-2027. gadam

Saskaņā ar Ministru kabineta 2021. gada 1. septembra rīkojumu Nr. 616 ir apstiprinātas “Sociālās aizsardzības un darba tirgus politikas pamatnostādnes 2021.-2027. gadam”, kuru 3.rīcības virziena “Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū” ietvaros ir paredzēts uzdevums Nr. 3.4. “Nodrošināt minimālās darba algas regulāru pārskatīšanu”.

[bookmark: _Toc229671859]2.2. Darba likums un MK regulējums

Latvijā kopumā pastāv decentralizēta algu noteikšanas sistēma un viens minimālās algas līmenis, kas ir saistošs visiem darba devējiem. Saskaņā ar Darba likuma 61. pantu minimālā darba alga nedrīkst būt mazāka par valsts noteikto minimumu. Minimālās mēneša darba algas noteikšanas un pārskatīšanas kārtību nosaka Ministru kabinets. Tāpat Ministru kabinets nosaka minimālās mēneša darba algas apmēru normālā darba laika ietvaros, kā arī minimālās stundas tarifa likmes aprēķināšanu.
Minimālā alga ir noteikta Ministru kabineta 2015. gada 24. novembra noteikumos Nr. 656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”. Savukārt minimālās mēneša darba algas noteikšanas un pārskatīšanas sistēmu regulē Ministru kabineta 2024. gada 19. novembra noteikumi Nr. 730 “Minimālās mēneša darba algas noteikšanas un pārskatīšanas kārtība” (turpmāk – noteikumi Nr. 730). Regulējums nosaka, ka Labklājības ministrija (turpmāk – LM) reizi gadā izstrādā priekšlikumu par minimālās mēneša darba algas apmēru (līdz jebkuram veselam skaitlim ar precizitāti līdz vienam euro) nākamajam gadam, ņemot vērā virkni rādītāju, kas noteikti noteikumos Nr. 730.
Tāpat regulējums nosaka, ka minimālās mēneša darba algas noteikšanā tiek iesaistīti sociālie partneri – Latvijas Darba devēju konfederācija (turpmāk – LDDK) un Latvijas Brīvo arodbiedrību savienība (turpmāk – LBAS) Nacionālajā trīspusējās sadarbības padomē (turpmāk – NTSP), kas koordinē un organizē trīspusējo sociālo dialogu starp darba devēju organizācijām, valsts institūcijām un arodbiedrībām, lai saskaņotu intereses sociālajos un ekonomiskajos jautājumos. Pēc izskatīšanas NTSP Ministru kabinets pieņem lēmumu par minimālās mēneša darba algas apmēru nākamajam gadam. Sākotnējo priekšlikumu par minimālās algas apmēra saglabāšanu vai paaugstināšanu nākamajam gadam un attiecīgo izmaiņu ieviešanas datumu LM ir jāiesniedz izskatīšanai NTSP Sociālās drošības apakšpadomes sēdē un pēc tam NTSP.
Minimālās mēneša darba algas apmērs 2026. gadam tika noteikts 780 euro apmērā[footnoteRef:1]. [1:  Ar Ministru kabineta 2025. gada 19. novembra noteikumiem Nr. 680 “Grozījums Ministru kabineta 2015. gada 24. novembra noteikumos Nr. 656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu””] 


[bookmark: _Toc229671860]2.3. Darba koplīgumi

Satversmes 108. pants garantē strādājošo tiesības uz koplīgumu. Darba likums paredz tiesības noslēgt darba koplīgumus uzņēmumā, nozarē vai teritorijā, t.sk. vispārsaistošus koplīgumus nozarē jeb ģenerālvienošanās. 
Darba koplīgumu uzņēmumā slēdz darba devējs un darbinieku arodbiedrība vai darbinieku pilnvaroti pārstāvji, ja darbinieki nav apvienojušies arodbiedrībā, savukārt koplīgumu nozares līmenī (ģenerālvienošanos) slēdz darba devējs, darba devēju grupa, darba devēju organizācija vai šādu organizāciju apvienība ar darbinieku arodbiedrību vai arodbiedrību apvienību, kura apvieno vislielāko strādājošo skaitu valstī, vai arodbiedrību, kas ietilpst apvienībā, kura apvieno vislielāko strādājošo skaitu valstī, ja ģenerālvienošanās pusēm ir atbilstošs pilnvarojums vai ja tiesības slēgt ģenerālvienošanos paredzētas šo apvienību (savienību) statūtos. Pašreiz Latvijā ir noslēgtas trīs vispārsaistošas ģenerālvienošanās. Papildu informācija sniegta 4.pielikumā. 
2025. gada 9. septembrī LM ir apstiprināts Rīcības plāns koplīguma sarunu veicināšanai 2025.–2027. gadam, kas paredz pasākumus darba koplīgumu slēgšanas veicināšanai uzņēmumu un nozaru līmenī, tostarp koplīgumu prakses izvērtēšanu un labās prakses popularizēšanu, normatīvā regulējuma pilnveidošanu, datu un informācijas par koplīgumu tvērumu uzlabošanu, kā arī sadarbību ar citām valsts pārvaldes iestādēm, lai sekmētu koplīguma sarunas un koplīgumu slēgšanu Latvijā.

[bookmark: _Toc229671861]2.4. Direktīva par minimālajām algām Eiropas Savienībā

Pieeja, kas nosaka regulāru minimālās darba algas paaugstināšanu, ir nostiprināta Eiropas Parlamenta un Padomes  2022. gada 19. oktobra direktīvā 2022/2041 par adekvātām minimālajām algām Eiropas Savienībā. Ņemot vērā direktīvā noteiktos principus, direktīvas pārņemšanas periodā (2 gadi) Latvijas normatīvajā regulējumā tika nostiprināti minimālās algas noteikšanas procesā analizējamie rādītāji, kā arī atsauces vērtība.
Direktīvas noteikumi ir pārņemti nacionālajā regulējumā ar MK noteikumiem Nr. 730, ar kuriem zaudēja spēku Ministru kabineta 2016. gada 18. augusta noteikumi Nr. 563 “Minimālās mēneša darba algas noteikšanas un pārskatīšanas kārtība”. MK noteikumos Nr. 730 ir noteikti Direktīvai 2022/2041 atbilstoši rādītāji minimālās algas noteikšanai, minimālās algas pārskatīšanas kārtība, kā arī atsauces vērtība, proti minimālās algas apmērs pret vidējo darba samaksu, ko jāņem vērā, lemjot par minimālās algas apmēru.
Diskusiju laikā izskanēja dažādi viedokļi par atsauces vērtību un par periodu, pret kuru to būtu jāaprēķina minimālā alga. Sociālajiem partneriem nebija vienotas nostājas attiecībā uz atsauces vērtību, līdz ar to, apkopojot visus saņemtos viedokļus, kā arī ņemot vērā bruto minimālās algas attiecību pret vidējo algu citās ES valstīs, un, lai nodrošinātu optimālu, tautsaimniecības un reģionālās attīstības situācijai atbilstošu minimālās algas kāpumu, MK noteikumos Nr. 730 tika iestrādāta atsauces vērtība 46 procentu apmērā no CSP aprēķinātās vidējās bruto darba samaksas par pēdējiem pieejamiem 12 mēnešiem. Vidējā alga valstī katru gadu pieaug, līdz ar to katru gadu tiks paaugstināta arī minimālā alga un būtu zināma prognozējamība par minimālās mēneša darba algas pieaugumu.
2024. gadā mēneša vidējā bruto darba samaksa valstī bija 1685 euro. Tādējādi 46 procenti no CSP aprēķinātās vidējās bruto darba samaksas par pēdējiem pieejamiem 12 mēnešiem bija 775,10 euro. Par pamatu ņemot šo atsauces vērtību un atbilstoši pārējo sociālekonomisko rādītāju un citas minētās informācijas analīzei, minimālā alga 2026. gadā tika noteikta 780 euro apmērā.

[bookmark: _Toc229671862]3. Minimālā alga Baltijas valstīs un ES

[bookmark: _Toc229671863]3.1. Minimālā alga Baltijas valstīs

2026. gadā Latvija paaugstināja minimālo algu par 5,4% līdz 780 euro mēnesī. Arī pārējās Baltijas valstis 2026. gadā paaugstināja minimālo algu. Baltijas valstu starpā Latvijā ir zemākā minimālā alga (skat. 1. tabulu). Vienlaikus svarīgi ņemt vērā, ka Lietuvas bruto minimālā alga ietver arī darba devēja sociālās apdrošināšanas iemaksas. 
1. tabula
Minimālā alga Baltijas valstīs 2023. - 2026. gadā
	
	Minimālā bruto alga 2023.gadā,
EUR
	Minimālā bruto alga 2024.gadā,
EUR
	Minimālā bruto alga 2025.gadā,
EUR
	Minimālā bruto alga 2026.gadā,
EUR
	Minimālās bruto algas pieaugums 2024.gadā, %
	Minimālās bruto algas pieaugums 2025.gadā, %
	Minimālās bruto algas pieaugums 2026.gadā, %

	Lietuva
	840
	924
	1038
	1153
	10,0
	12,3
	11,1

	Igaunija
	725
	820
	886
	946
	13,1
	8,0
	6,8

	Latvija
	620
	700
	740
	780
	12,9
	5,7
	5,4


Datu avots: Eurostat dati, CSP dati

Attiecībā uz 2026. gadu:
- Lietuvā minimālā alga palielināta no 1038 euro līdz 1153 euro jeb par 11,1%.
- Igaunijā no 886 euro līdz 946 euro jeb par 6,8%. 	
- Igaunijā ir panākta vienošanās (memorands ar sociālajiem partneriem), ka minimālā alga tiks palielināta un 2025. gadā tā veidos - 45% no vidējās algas, 2026.gadā - 47,5% un 2027.gadā - 50% no vidējās algas. 

[bookmark: _Toc229671864]3.2. Minimālā alga ES valstīs

Valdības noteiktas minimālās algas ir 22 ES dalībvalstīs, bet nav noteiktas 5 valstīs - Dānijā, Itālijā, Austrijā, Somijā un Zviedrijā, jo tās tiek regulētas darba koplīgumos.
Minimālo algu apmērs starp ES dalībvalstīm būtiski atšķiras – piemēram, augstākā minimālā alga ES 2026. gadā ir Luksemburgā - 2704 euro, kamēr zemākā minimālā alga ir Bulgārijā – 620 euro, lielā mērā atspoguļojot valstu ekonomiskās attīstības un ienākumu līmeņa atšķirības  (skat. 2.tabulu).
Latvijā 2026. gadā ir otrā zemākā minimālā alga Eiropas Savienībā, tā ir zemāka par Lietuvas un Igaunijas minimālo algu un būtiski zemāka par minimālās algas apmēru tādās augstāka ienākuma līmeņa un emigrācijas mērķa valstīs kā, piemēram, Vācija, Īrija u.c. 

2. tabula
Minimālā (bruto) alga ES valstīs 2025. un 2026. gadā
	[bookmark: _Hlk227320203]
	
	Minimālā alga 2025 .gadā, EUR
	Minimālā alga 2026 .gadā, EUR
	Pieaugums (%)

	1. 
	Luksemburga
	2638
	2704
	2,5

	2.
	Īrija	
	2282
	2391
	4,8

	3.
	Vācija
	2122
	2301
	8,4

	4.
	Nīderlande
	2193
	2295
	4,6

	5.
	Beļģija	
	2070
	2154
	4,0

	6.
	Francija	 
	1802
	1823
	1,2

	7.
	Slovēnija	
	1384
	1606
	16,0

	8.
	Spānija	
	1381
	1425
	3,1

	9.
	Lietuva	
	1038
	1153
	11,1

	10.
	Polija	
	1091
	1139
	4,3

	11.
	Kipra
	1000
	1088
	8,8

	12.
	Portugāle	
	1015
	1073
	5,7

	13.
	Horvātija	
	970
	1050
	8,2

	14.
	Grieķija 	
	968
	1027
	6,0

	15.
	Malta
	961
	994
	3,5

	16.
	Igaunija
	886
	946
	6,8

	17.
	Čehija	
	826
	924
	11,9

	18.
	Slovākija
	816
	915
	12,1

	19.
	Ungārija	
	707
	838
	18,6

	20.
	Rumānija
	814
	795
	-2,4

	21.
	Latvija	
	740
	780
	5,4

	22.
	Bulgārija
	551
	620
	12,6



Datu avots: Eurofound[footnoteRef:2]  [2:  Eurofound (2025), Minimum wages in the EU in 2026 - https://www.eurofound.europa.eu/en/surveys-and-data/data-catalogue/national-minimum-wages-2026. ] 

*Piezīme par Rumāniju: lai gan nominālās algas euro izteiksmē var svārstīties valūtas kursa izmaiņu dēļ, to apmērs nacionālajā valūtā var būt nemainīgs. Rumānijas minimālā alga vietējā valūtā nav samazinājusies, taču euro izteiksmē tā ir nedaudz samazinājusies.


[bookmark: _Toc229671865]4. Minimālās algas saņēmēju skaits

2021.-2025.gadā darba ņēmēju īpatsvars, kuri saņēma minimālo algu vai mazāk, bija robežās no 19,4%  līdz 17,1% jeb aptuveni piektā daļa no visiem darba ņēmējiem, bet 2024.gadā minimālās algas saņēmēju īpatsvars ir bijis zemākais pēdējo piecu gadu laikā, samazinoties līdz 15,3%.  
Saskaņā ar CSP datiem 2025.gadā vidēji 131 815 darba ņēmēji jeb 17,1% saņēma minimālo algu vai mazāk, kas bija par 2,3 procentpunktu mazāk nekā 2021. gadā, kad minimālo algu vai mazāk saņēma 19,4% darba ņēmēju (skat. 3.tabulu). 
3. tabula
Darba ņēmēji ar ienākumiem ar minimālo algu vai mazāk, vidēji gadā
	
	2021
	2022
	2023
	2024
	2025

	PAVISAM
	837 444
	822 365
	822 489
	816 545
	816 645

	Ar minimālo darba algu
	29 620
	31 392
	32 712
	33 213
	30 267

	Īpatsvars no darba ņēmēju skaita ar darba ienākumiem, %
	3,9
	4,1
	4,2
	4,3
	3,9

	Ar minimālo darba algu vai mazāk
	149 173
	123 143
	131 584
	117 895
	131 815

	Īpatsvars no darba ņēmēju skaita ar darba ienākumiem, %
	19,4
	16,0
	17,0
	15,3
	17,1


Datu avots: CSP,
https://data.stat.gov.lv/pxweb/lv/OSP_PUB/START__EMP__DS__DSN/DSN020

2025. gadā darba ņēmēju īpatsvars, kuri saņēma minimālo algu vai mazāk, samazinājās visos reģionos, variējot no 14,9% Pierīgas reģionā līdz 22,4% Latgales reģionā (skat. 4. tabulu). 

4. tabula
Darba ņēmēji ar ienākumiem ar minimālo algu vai mazāk, vidēji gadā, reģionos
	
	
	Darba ņēmēju skaits
	Īpatsvars no darba ņēmēju skaita ar darba ienākumiem, %

	
	
	2021
	2022
	2023
	2024
	2021
	2022
	2023
	2024

	LATVIJA
	PAVISAM
	822365
	822489
	816545
	816645
	X
	X
	X
	X

	
	..Ar minimālo darba algu vai mazāk
	123143
	131584
	117895
	131815
	16.0
	17.0
	15.3
	17.1

	Rīgas reģions
	PAVISAM
	282152
	282706
	[bookmark: _Toc145280793]280744
	281260
	X
	X
	X
	X

	
	..Ar minimālo darba algu vai mazāk
	38432
	41901
	37804
	42068
	14.5
	15.7
	14.3
	15.8

	Pierīgas reģions
	PAVISAM
	174238
	176817
	178059
	179530
	X
	X
	X
	X

	
	..Ar minimālo darba algu vai mazāk
	23253
	25073
	23074
	25365
	14.3
	15.1
	13.8
	14.9

	Vidzemes reģions
	PAVISAM
	74669
	74454
	73657
	73219
	X
	X
	X
	X

	
	..Ar minimālo darba algu vai mazāk
	11374
	12187
	10993
	11999
	16.2
	17.4
	15.8
	17.3

	Kurzemes reģions
	PAVISAM
	94716
	94123
	92556
	91454
	X
	X
	X
	X

	
	..Ar minimālo darba algu vai mazāk
	15395
	16372
	14733
	16116
	17.3
	18.4
	16.9
	18.6

	Zemgales reģions
	PAVISAM
	94767
	94291
	93541
	93965
	X
	X
	X
	X

	
	..Ar minimālo darba algu vai mazāk
	14276
	15198
	[bookmark: _Toc145280794]13806
	15299
	16.0
	17.1
	15.6
	17.1

	Latgales reģions
	PAVISAM
	91756
	90990
	89102
	88146
	X
	X
	X
	X

	
	..Ar minimālo darba algu vai mazāk
	18030
	18754
	17037
	18743
	20.8
	21.8
	20.2
	22.4


Datu avots: CSP,
https://data.stat.gov.lv/pxweb/lv/OSP_PUB/START__EMP__DS__DSN/DSN040/


CSP dati par darba ņēmēju skaitu, kuriem darba ienākumi bija līdz un minimālās algas apmērā, liecina, ka 2025. gadā no 131 815 darba ņēmējiem privātajā sektorā bija 97 092 darba ņēmēji jeb 18,3% no privātajā sektorā nodarbinātajiem, savukārt, sabiedriskajā sektorā bija 30 515 darba ņēmēji jeb 13,3% no sabiedriskajā sektorā nodarbinātajiem (skat. 5. tabulu). 
5. tabula
Darba ņēmēju skaits, kuriem ienākumi ir līdz un minimālās algas apmērā, 
vidēji gadā, sabiedriskajā un privātajā sektorā
	
	
	Darba ņēmēju skaits

	
	
	2022
	2023
	2024
	2025

	Pavisam
	..Ar minimālo darba algu vai mazāk
	123 143
	131 584
	117 895
	131 815

	
	Īpatsvars no darba ņēmēju skaita ar darba ienākumiem, %
	16,0
	17,0
	15,3
	17,1

	Sabiedriskajā sektorā
	..Ar minimālo darba algu vai mazāk
	26 032
	29 012
	26 603
	30 515

	
	Īpatsvars no darba ņēmēju skaita ar darba ienākumiem, %
	11,4
	12,6
	11,5
	13,3

	Privātajā sektorā
	..Ar minimālo darba algu vai mazāk
	94 190
	99 270
	87 906
	97 092

	
	Īpatsvars no darba ņēmēju skaita ar darba ienākumiem, %
	17,7
	18,6
	16,7
	18,3


Datu avots: CSP,
https://data.stat.gov.lv/pxweb/lv/OSP_PUB/START__EMP__DS__DSN/DSN010/


6. tabula
Darba ņēmēju skaits ar minimālo darba algu vai mazāk pēc izglītības
(vidēji 2025. gadā)
	Izglītības līmenis
	Darba ņēmēju skaits
	Īpatsvars no darba ņēmēju skaita ar darba ienākumiem, %

	Pavisam
	131 815
	17,1

	Augstākā izglītība (ISCED 5.-8. līmenis)
	31 395
	10,0

	Vispārējā vidējā vai vidējā profesionālā izglītība (ISCED 3. un 4. līmenis)
	75 506
	20,5

	Nav skolas izglītības, zemāka par sākumskolas izglītību, pamatskolas vai sākumskolas izglītība (ISCED 0.-2. līmenis)
	19 477
	29,9

	Nav norādīts
	5 437
	22,8


Datu avots: CSP
https://data.stat.gov.lv/pxweb/lv/OSP_PUB/START__EMP__DS__DSN/DSN070/ 
7. tabula
Darba ņēmēju skaits ar minimālo darba algu vai mazāk pa vecuma grupām (vidēji 2025. gadā)
	Vecums
	Darba ņēmēju skaits
	Īpatsvars no darba ņēmēju skaita ar darba ienākumiem, %

	19 gadi un mazāk
	6 967
	52,5

	20–24 gadi
	10 366
	21,7

	25–29 gadi
	6 122
	11,9

	30–34 gadi
	8 193
	11,2

	35–39 gadi
	11 008
	11,4

	40–44 gadi
	10 902
	11,6

	45–49 gadi
	11 103
	13,0

	50–54 gadi
	12 824
	14,7

	55–59 gadi
	13 631
	16,8

	60–64 gadi
	14 546
	19,4

	65–69 gadi
	12 749
	33,1

	70–74 gadi
	7 163
	47,1

	75 gadi un vairāk
	4 417
	60,6

	Nav zināms
	1 823
	29,0


Datu avots: CSP
https://data.stat.gov.lv/pxweb/lv/OSP_PUB/START__EMP__DS__DSN/DSN030/ 



8. tabula
Darba ņēmēju skaits ar minimālo darba algu vai mazāk pa darbības veidiem 
(vidēji 2023., 2024. un 2025. gadā)
	
	Darba ņēmēju skaits
	Īpatsvars no darba ņēmēju skaita ar darba ienākumiem, %

	
	2023
	2024
	2025
	2023
	2024
	2025

	PAVISAM
	Ar minimālo darba algu vai mazāk
	131584
	117895
	131815
	17.0
	15.3
	17.1

	
	Ar minimālo darba algu
	32712
	33213
	30267
	4.2
	4.3
	3.9

	A Lauksaimniecība, mežsaimniecība un zivsaimniecība
	Ar minimālo darba algu vai mazāk
	6958
	6463
	6532
	24.7
	23.3
	24.0

	
	Ar minimālo darba algu
	3228
	3212
	2898
	11.4
	11.6
	10.6

	B Ieguves rūpniecība un karjeru izstrāde
	Ar minimālo darba algu vai mazāk
	310
	239
	289
	10.2
	8.0
	9.6

	
	Ar minimālo darba algu
	53
	47
	39
	1.7
	1.6
	1.3

	C Apstrādes rūpniecība
	Ar minimālo darba algu vai mazāk
	14522
	12438
	13917
	13.8
	12.2
	13.8

	
	Ar minimālo darba algu
	3199
	3285
	2820
	3.0
	3.2
	2.8

	D Elektroenerģija, gāzes apgāde, siltumapgāde un gaisa kondicionēšana
	Ar minimālo darba algu vai mazāk
	459
	430
	504
	5.5
	5.2
	6.1

	
	Ar minimālo darba algu
	136
	151
	158
	1.6
	1.8
	1.9

	E Ūdens apgāde, notekūdeņu, atkritumu apsaimniekošana un sanācija
	Ar minimālo darba algu vai mazāk
	600
	495
	533
	9.7
	7.9
	8.6

	
	Ar minimālo darba algu
	144
	143
	95
	2.3
	2.3
	1.5

	F Būvniecība
	Ar minimālo darba algu vai mazāk
	7845
	6685
	7267
	16.2
	14.5
	15.6

	
	Ar minimālo darba algu
	1464
	1401
	1173
	3.0
	3.0
	2.5

	G Vairumtirdzniecība un mazumtirdzniecība, automobiļu un motociklu remonts
	Ar minimālo darba algu vai mazāk
	23961
	20888
	22773
	19.2
	16.9
	18.7

	
	Ar minimālo darba algu
	7240
	7139
	6182
	5.8
	5.8
	5.1

	H Transports un uzglabāšana
	Ar minimālo darba algu vai mazāk
	8549
	7609
	7969
	14.3
	13.0
	14.1

	
	Ar minimālo darba algu
	2024
	2202
	1831
	3.4
	3.8
	3.2

	I Izmitināšana un ēdināšanas pakalpojumi
	Ar minimālo darba algu vai mazāk
	8728
	7693
	9217
	31.9
	27.3
	31.6

	
	Ar minimālo darba algu
	1402
	1408
	1287
	5.1
	5.0
	4.4

	J Informācijas un komunikācijas pakalpojumi
	Ar minimālo darba algu vai mazāk
	3063
	2789
	3129
	8.3
	7.5
	8.5

	
	Ar minimālo darba algu
	1082
	1119
	1046
	2.9
	3.0
	2.9

	K Finanšu un apdrošināšanas darbības
	Ar minimālo darba algu vai mazāk
	639
	492
	555
	4.2
	3.2
	3.5

	
	Ar minimālo darba algu
	139
	143
	119
	0.9
	0.9
	0.8

	L Operācijas ar nekustamo īpašumu
	Ar minimālo darba algu vai mazāk
	5294
	4772
	5095
	28.2
	25.6
	27.9

	
	Ar minimālo darba algu
	1384
	1429
	1370
	7.4
	7.7
	7.5

	M Profesionālie, zinātniskie un tehniskie pakalpojumi
	Ar minimālo darba algu vai mazāk
	4633
	4254
	4450
	15.5
	14.1
	14.6

	
	Ar minimālo darba algu
	1730
	1698
	1535
	5.8
	5.6
	5.0

	N Administratīvo un apkalpojošo dienestu darbība
	Ar minimālo darba algu vai mazāk
	7707
	6994
	8248
	24.3
	21.7
	24.9

	
	Ar minimālo darba algu
	970
	1026
	994
	3.1
	3.2
	3.0

	O-R Valsts pārvalde un aizsardzība; obligātā sociālā apdrošināšana; izglītība; veselība un sociālā aprūpe; māksla, izklaide un atpūta
	Ar minimālo darba algu vai mazāk
	32272
	30437
	35266
	15.1
	14.0
	16.0

	
	Ar minimālo darba algu
	6712
	7135
	7061
	3.1
	3.3
	3.2

	S Citi pakalpojumi
	Ar minimālo darba algu vai mazāk
	3647
	3430
	3642
	40.4
	37.9
	39.1

	
	Ar minimālo darba algu
	1062
	1023
	884
	11.8
	11.3
	9.5


Datu avots: CSP
https://data.stat.gov.lv/pxweb/lv/OSP_PUB/START__EMP__DS__DSN/DSN060/




9. tabula
Darba ņēmēju skaits ar ienākumiem zem minimālās darba algas
(2023., 2024. un 2025. gadā)

	
	Darba ņēmēju skaits
	Īpatsvars no darba ņēmēju skaita ar darba ienākumiem, %

	
	2023
	2024
	2025
	2023
	2024
	2025

	..līdz 200.00 euro
	25 154
	23 116
	21 918
	3,2
	3,0
	2,8

	..200.01-400.00 euro
	30 069
	26 420
	24 729
	3,9
	3,4
	3,2

	..400.01-700.00 euro
	122 672
	84 921
	76 498
	15,8
	11,0
	9,9

	..700.01-1000.00 euro
	131 324
	133 319
	121 662
	17,0
	17,3
	15,7

	..Ar minimālo darba algu
	32 712
	33 213
	30 267
	4,2
	4,3
	3,9



[bookmark: _Toc229671866]5. Minimālā alga salīdzinājumā ar vidējo algu

2022. gads
Saskaņā ar CSP datiem Latvijā 2022. gadā mēneša vidējā bruto darba samaksa valstī par pilnas slodzes darbu bija 1 373 euro. Salīdzinot ar 2021. gadu, mēneša vidējais atalgojums palielinājās par 95 eiro jeb 7,5 %, bet samaksa par vienu nostrādāto stundu pirms nodokļu nomaksas – par 6,6 % (no 8,54 līdz 9,10 euro). Vidējā neto darba samaksa (aprēķināta, izmantojot darba vietā piemērojamos darba nodokļus) bija 1 006 euro jeb 73,3 % no bruto algas, un gada laikā tā pieauga par 7,1 %. Savukārt, ņemot vērā patēriņa cenu kāpumu, neto darba samaksa samazinājās par 8,7 %, kas liecina par algoto darbinieku pirktspējas straujo krišanos. Salīdzinot minimālo algu pret vidējo darba samaksu par iepriekšējo jeb 2022.gadu, var secināt, ka 2023. gadā minimālā alga (620 euro) bija 45,2 % no vidējās darba algas (1 373 euro) iepriekšējā gadā.
 2023. gads
Saskaņā ar CSP datiem Latvijā 2023.gadā mēneša vidējā bruto darba samaksa valstī par pilnas slodzes darbu bija 1 537 euro. Salīdzinot ar 2022. gadu, mēneša vidējais atalgojums palielinājās par 164 euro jeb 11,9 %, bet samaksa par vienu nostrādāto stundu pirms nodokļu nomaksas – par 11,5 % (no 9,10 līdz 10,14 euro). Vidējā neto darba samaksa (aprēķināta, izmantojot darba vietā piemērojamos darba nodokļus) bija 1 119 euro jeb 72,9 % no bruto algas, un gada laikā tā pieauga par 11,3 %,  taču, ņemot vērā inflāciju, reālais neto algas pieaugums bija 2,2 %. Salīdzinot minimālo algu pret vidējo darba samaksu par iepriekšējo jeb 2023.gadu, var secināt, ka 2024.gadā minimālā alga (700 euro) bija 45,5 % no vidējās darba algas (1537 euro) iepriekšējā gadā.
2024. gads
Saskaņā ar CSP datiem Latvijā 2024. gadā mēneša vidējā bruto darba samaksa valstī par pilnas slodzes darbu bija 1 685 eiro. Salīdzinot ar 2023. gadu, mēneša vidējais atalgojums palielinājās par 148 euro jeb 9,7 %, bet samaksa par vienu nostrādāto stundu pirms nodokļu nomaksas pieauga līdz 11,38 eiro jeb par 12,1%. 2024. gadā mēneša vidējā bruto darba samaksa sabiedriskajā sektorā (1 742 euro) bija par 76 euro lielāka nekā privātajā (1 666 euro). Vidējā neto darba samaksa, kas aprēķināta, izmantojot darba vietā piemērojamos darba nodokļus, 2024. gadā bija 1 221 euro jeb 72,4% no bruto algas, un gada laikā tā pieauga par 9%, bet ņemot vērā inflāciju, reālais neto algas pieaugums bija 7,6%.
2025. gads
Saskaņā ar CSP datiem Latvijā 2025. gadā mēneša vidējā bruto darba samaksa valstī par pilnas slodzes darbu bija 1 815 euro. Salīdzinot ar 2024. gadu, mēneša vidējais atalgojums palielinājās par 130 euro jeb 7,7 %. Savukārt samaksa par vienu nostrādāto stundu pirms nodokļu nomaksas pieauga līdz 12,27 euro, kas ir par 7,9 % vairāk nekā gadu iepriekš.
2026. gads
2024. gada 19. septembrī Ministru kabinetā tika izskatīts informatīvais ziņojums “Par valsts budžeta ieņēmumu un nodokļu politikas pārskatīšanu 2025.–2027. gadā”, kas sagatavots atbilstoši  Nacionālās trīspusējās sadarbības padomes 2024. gada 6. septembra sēdē konceptuāli atbalstītajam nodokļu pārskatīšanas scenārijam. Protokollēmuma 5. punkts nosaka, ka vidējā termiņā ir paredzēts šāds minimālās algas apmērs: 2026. gadā – 780 euro mēnesī, 2027. gadā – 820 euro mēnesī, 2028. gadā – 860 euro mēnesī. Šī lēmuma fiskālā ietekme ir ņemta vērā, sagatavojot likumprojektu “Par valsts budžetu 2025. gadam un budžeta ietvaru 2025., 2026. un 2027. gadam”.
[bookmark: _Hlk194067035]Ņemot vērā MK noteikumos Nr. 730 noteikto atsauces vērtību 46 procentu apmērā no CSP aprēķinātās vidējās bruto darba samaksas par pēdējiem pieejamiem 12 mēnešiem, tas ir, 1815 euro par 2025. gadu, minimālā darba alga 2027. gadam būtu nosakāma 834,9 euro, attiecīgi noapaļojot skaitli līdz 835 euro. Tādējādi secināms, ka aprēķinātais minimālās mēneša darba algas apmērs 2027. gadam pārsniedz protokollēmumā noteikto apmēru.



10. tabula
Minimālā alga un mēneša vidējā darba samaksa pa gadiem
	[bookmark: _Toc145280796]Gads
	Minimālā mēneša darba alga,
EUR
	Strādājošo mēneša vidējā bruto darba samaksa,
EUR
	Minimālā mēneša darba alga % no strādājošo mēneša vidējās bruto darba samaksas par iepriekšējo gadu

	2012
	284,57
	685
	43,1

	2013
	284,57
	716
	41,5

	2014
	320,00
	765
	44,7

	2015
	360,00
	818
	47,1

	2016
	370,00
	859
	45,2

	2017
	380,00
	926
	44,2

	2018
	430,00
	1004
	46,4

	2019
	430,00
	1076
	42,8

	2020
	430,00
	1143
	40,0

	2021
	500,00
	1277
	43,7

	2022
	500,00
	1373
	39,2

	2023
	620,00
	1537
	45,2

	2024
	700,00
	1685
	45,5

	2025
	740,00
	1815
	44,0

	2026
	780,00
	1993*
	46,0

	2027
	820
	2049*
	45,2

	
	835
	
	46,0


*prognoze
**no vidējās bruto darba samaksas par pēdējiem pieejamiem 12 mēnešiem (t.i. par 2025. gadu).
Datu avots: CSP, FM

[bookmark: _Toc229671867]6. Minimālā alga un reģistrētais bezdarbs

Analizējot reģistrētā bezdarba situāciju, var secināt, ka katru gadu gada sākumā ir tendence pieaugt reģistrētā bezdarba līmenim salīdzinājumā ar iepriekšējā gada nogali, arī tajos gados, kad minimālā alga nav paaugstināta, bet gada beigās – samazināties salīdzinājumā ar gada sākumu (skat. 11. tabulu). 
Minimālā alga pēdējo 10 gadu laikā ir tikusi paaugstināta vairākas reizes, taču nav novērots bezdarba līmeņa pieaugums (arī reģionāli un nozaru līmenī), ko būtu izraisījusi tieši minimālās algas celšana. 

11. tabula
Reģistrētā bezdarba līmenis perioda beigās, %
	[bookmark: _Hlk7259689]Mēneši

	Gadi
	Jan
	Feb
	Mar
	Apr
	Mai
	Jūn
	Jūl
	Aug
	Sep
	Okt
	Nov
	Dec

	2012
	11,7
	11,8
	11,7
	11,3/
12,9*
	12,3
	11,9
	11,6
	11,3
	11,0
	10,7
	10,6
	10,5

	2013
	10,9
	10,9
	10,8
	10,4
	9,9
	9,6
	9,5
	9,3
	9,1
	9,1
	9,3
	9,5

	2014
	9,8
	9,9
	9,8
	9,6
	9,1
	8,9
	8,6
	8,4
	8,2
	8,2
	8,3
	8,5

	2015
	9,0
	9,1
	9,2
	8,8
	8,6
	8,6
	8,6
	8,5
	8,3
	8,3
	8,4
	8,7

	2016
	9,1
	9,2
	9,1
	8,8
	8,4
	8,3
	8,3
	8,1
	7,9
	7,9
	8,0
	8,4

	2017
	8,5
	8,4
	8,3
	7,8
	7,4
	7,2
	7,1
	6,9
	6,6
	6,6
	6,7
	6,8

	2018
	7,0
	7,1
	7,0
	6,7
	6,4
	6,4
	6,4
	6,3
	6,1
	6,1
	6,2
	6,4

	2019
	6,7
	6,7
	6,6
	6,3
	6,1
	6,0
	6,0
	5,9
	5,7
	5,7
	5,8
	6,2

	2020
	6,4
	6,3
	6,8
	8,0
	8,4
	8,6
	8,6
	8,2
	7,7
	7,4
	7,4
	7,7

	2021
	8,0
	8,2
	8,2
	7,9
	7,6
	7,4
	7,1
	6,5
	6,0
	6,0
	6,4
	6,7

	2022
	6,9
	6,8
	6,8
	6,5
	6,1
	5,9
	6,0
	5,8
	5,7
	5,7
	5,9
	6,1

	2023
	6,3
	6,3
	6,0
	5,7
	5,5
	5,5
	5,6
	5,5
	5,3
	5,3
	5,4
	5,7

	2024
	5,7
	5,8
	5,8
	5,4
	5,2
	5,1
	5,2
	5,3
	5,1
	5,1
	5,1
	5,3

	2025
	5,5
	5,7
	5,5
	5,1
	4,9
	5,0
	5,0
	4,9
	4,7
	4,7
	4,8
	5,0

	* Ņemot vērā CSP aktualizēto ekonomiski aktīvo iedzīvotāju skaitu pēc CSP pārrēķina atbilstoši tautas skaitīšanas datiem


Datu avots: Nodarbinātības valsts aģentūra

Salīdzinot 2025. gada decembra beigas ar atbilstošo periodu pirms gada, reģistrētā bezdarba līmenis samazinājies par 0,3% punktiem (no 5,3% uz 5,0%).

12. tabula
Reģistrētā bezdarba līmenis un bezdarbnieku skaits
	
	2024. gada 31. decembris
	2025. gada 31. decembris
	Izmaiņas gada griezumā

	Bezdarba līmenis
	5,3%
	5,0%
	-0.3%

	Bezdarbnieku skaits
	46 553
	43 672
	- 2 881 personas


Datu avots: Nodarbinātības valsts aģentūra




[bookmark: _Toc229671868]7. Makroekonomiskās prognozes

[bookmark: _Toc229671869]7.1. Darba samaksas rādītāju prognozes

Saskaņā ar FM prognozēm, arī turpmāk tiek prognozēts vidējās darba samaksas pieaugums.
13. tabula
Darba tirgus rādītāju prognozes 2026. – 2030. gadam
	
	2025
	2026p
	2027p
	2028p
	2029p
	2030p

	Nodarbināto iedzīvotāju vidējais skaits (tūkst.)
	883
	883
	881
	879
	874
	870

	Bezdarba līmenis, %
	6,9
	6,6
	6,2
	6,0
	6,0
	5,8

	Vidējā bruto alga (mēnesī, euro)
	1 815
	1 933
	2 049
	2 172
	2 302
	2 429

	Vidējās bruto algas pieaugums, %
	7,7
	6,5
	6,0
	6,0
	6,0
	5,5


p-prognoze
Datu avots: FM								

Prognoze algu pieaugumam 2027. gadā ir 6,0%. Arī vidējā termiņā sagaidāms, ka algu pieauguma temps tuvosies produktivitātes pieauguma tempam, stabilizējoties 6% līmenī. Bezdarba līmenis, saglabājoties relatīvi stabilai ekonomikas izaugsmei, turpinās samazināties pēc 2026. gada. Tautsaimniecībā nodarbināto iedzīvotāju skaita samazināšanās būs vērojama no 2027. gada, kas būs galvenokārt saistīta ar darbspējas vecuma iedzīvotāju skaita samazināšanos.

[bookmark: _Toc229671870]7.2. Inflācijas prognozes

Saskaņā ar FM prognozēm, patēriņa cenas 2026. gadā varētu pieaugt par 2,9%, savukārt 2027.gadā par 2,6% (prognozes atspoguļotas 14. tabulā). 


14. tabula
Patēriņa cenu indeksi 2025. – 2030.gadā 
	[bookmark: _Toc145280802]Gads
	PCI, % gads pret gadu

	[bookmark: _Toc145280803]2025
	3,7

	[bookmark: _Toc145280804]2026*
	2,9

	[bookmark: _Toc145280805]2027*
	2,6

	[bookmark: _Toc145280806]2028*
	2,6

	2029*
	2,3

	2030*
	2,3


*prognoze
Datu avots: FM

[bookmark: _Toc229671871]7.3. Makroekonomisko rādītāju prognozes

FM un EM makroekonomisko rādītāju prognozes atspoguļotas 15. tabulā un 16. tabulā. 

15. tabula
[bookmark: _Hlk143004158]Makroekonomiskie rādītāji 2025. gadā un Finanšu ministrijas makroekonomisko rādītāju prognozes 2026., 2027., 2028., 2029. un 2030. gadam

	
	2025
	2026p
	2027p
	2028p
	2029p
	2030p

	Iekšzemes kopprodukts (IKP) (salīdzināmās cenās, milj. euro)
	32581
	32963
	33647
	34381
	35130
	35896

	IKP (faktiskajās cenās, milj. euro)
	43026
	45638
	48263
	50947
	53665
	56542

	IKP pieaugums (salīdzināmās cenās, %)
	2,1
	2,6
	2,7
	2,6
	2,5
	2,5

	IKP pieaugums (faktiskajās cenās, %)
	5,8
	6,1
	5,8
	5,6
	5,3
	5,4

	Nodarbināto iedzīvotāju vidējais skaits (tūkst.)
	883
	883
	881
	879
	874
	870

	Bezdarba līmenis, %
	6,9
	6,6
	6,2
	6,0
	6,0
	5,8

	Produktivitāte (salīdzināmās cenās, tūkst. euro uz nodarbināto)
	36,5
	37,4
	38,5
	39,6
	40,8
	42,1

	Produktivitātes pieaugums (salīdzināmās cenās, %)
	1,5
	2,6
	2,9
	2,9
	3,0
	3,0

	Vidējā bruto alga (mēnesī, euro)
	1815
	1933
	2049
	2172
	2302
	2429

	Vidējās bruto algas pieaugums, %
	7,7
	6,5
	6,0
	6,0
	6,0
	5,5

	Patēriņa cenu indekss (gada vidējais, %)
	3,7
	2,9
	2,6
	2,6
	2,3
	2,3


*p – prognoze
Datu avots: FM

16. tabula
Makroekonomiskie rādītāji 2024. un 2025. gadā un Ekonomikas ministrijas makroekonomisko rādītāju prognozes 2026. un 2027. gadam 

	
	2024
	2025
	2026p
	2027p

	Iekšzemes kopprodukts (IKP) (2020. gada salīdzināmās cenās, milj, EUR)
	31538,1
	32212,4
	32856,6
	33776,6

	IKP (faktiskajās cenās, milj, EUR)
	40652,3
	43026,2
	45905,5
	48795,3

	IKP pieaugums (2020. gada salīdzināmās cenās, %)
	0,0
	2,1
	2,0
	2,8

	IKP pieaugums (faktiskajās cenās, %)
	2,8
	5,8
	6,2
	6,1

	Nodarbināto iedzīvotāju vidējais skaits (tūkst,) 
	877,4
	883,1
	884,3
	886,1

	[bookmark: _Hlk192597128]Bezdarba līmenis, %
	6,9
	6,9
	6,7
	6,5

	Produktivitāte (tūkst, EUR, 2020. gada salīdzināmās cenās)
	34,7
	35,6
	36,4
	37,4

	Produktivitātes pieaugums (2020. gada salīdzināmās cenās, %)
	1,4
	2,7
	2,0
	2,8

	[bookmark: _Hlk192597144]Vidējā bruto alga (mēnesī, EUR)
	1685
	1815
	1947
	2086

	Vidējās bruto algas pieaugums, %
	9,6
	7,7
	7,3
	7,1

	Patēriņa cenu indekss (gada vidējais, %)
	1,3
	3,7
	3,8
	3,0


*p – prognoze
Datu avots: EM

[bookmark: _Toc229671872]7.4. Latvijas Bankas vērtējums

[bookmark: _Hlk143878385]Nodarbinātība saglabāsies noturīga, palielinoties privātā sektora aktivitātei. Uzņēmumu aktivitātes kāpums prasīs lielāku pieprasījumu pēc darbaspēka, kas turpmāk izsmels darbaspēka resursus darba tirgū. Privātais sektors pārņem līderību nodarbinātības kāpināšanā, un uzņēmēju gaidas par 2025. gada nogali norāda, ka īstermiņā šī tendence, visticamāk, turpināsies. Turklāt vidējā termiņā gaidāma lielu investīciju projektu realizācija, kas radīs papildu pieprasījumu darba tirgū.
Īstermiņā gaidāms ekonomiski aktīvo iedzīvotāju skaita pieaugums. To nodrošinās aktivitātes kāpums privātajā sektorā un plašāks darbu piedāvājums, kas varētu ieinteresēt arī iepriekš neaktīvos iedzīvotājus, kuri darbu nemeklēja. Kāpums turpināsies 15–24 un 55–74 vecuma grupās. To pastiprinās iespēja strādāt pusslodzes darbu privātajā sektorā, jo studenti un
pensionāri var nemaksāt minimālās sociālās iemaksas. Savukārt vidējā termiņā demogrāfiskā struktūra pakāpeniski mainīsies un negatīvi ietekmēs ekonomiskās aktivitātes līmeni darba tirgū. Darbspējas vecuma jauniešu skaits, kuri ienāks darba tirgū, un vidējā vecuma iedzīvotāju skaits sāks mazināties, un darba tirgū pakāpeniski sāks dominēt vecāki iedzīvotāji, kuru ekonomiskā aktivitāte tradicionāli ir zemāka. Neraugoties uz to, ka arvien lielāka iedzīvotāju daļa, sasniedzot pensijas vecumu, izvēlēsies vismaz daļēji turpināt darbu, nākotnē šā vecuma iedzīvotāju darbspējas būs ierobežotas veselības stāvokļa dēļ.
Bezdarba līmeņa prognoze ir saglabāta gandrīz nemainīga. Lai gan ekonomiski aktīvo iedzīvotāju skaits ir audzis, darbaspēka pieprasījums tautsaimniecībā saglabāsies noturīgs un tāpēc absorbēs brīvo darbaspēku, kas ir nesen ienācis darba tirgū. Turklāt, pasliktinoties demogrāfiskajai situācijai, darbaspēka piedāvājums samazināsies un pieaugs darbinieku vidējais vecums. Tas savukārt radīs vēl lielāku darbaspēka trūkumu, jo, palielinoties iedzīvotāju vidējam vecumam, veselības problēmu dēļ samazinās ne tikai iedzīvotāju aktivitātes līmenis, bet arī iespēja strādāt pilnas slodzes darbu.
	Ekonomiskās situācijas uzlabošanās un darbaspēka resursu izsmelšana turpinās ietekmēt algu kāpumu. Privātā sektora aktivitātei pieaugot, nākamajos gados gaidāma sīvāka konkurence par darbaspēku, kas pastiprinās vidējās algas pieaugumu. Savukārt 2025. gadā prognozētais algu pieaugums tika palielināts, galvenokārt pieaugot atalgojumam publiskajā sektorā. To noteica mazāka, nekā prognozēts, publiskā sektora darbinieku atalgojuma fonda kāpuma ierobežojuma radītā ietekme. Tomēr prognožu periodā kopumā darbaspēka trūkums tautsaimniecībā saglabāsies un darba algu kāpums prognozēts augstāks nekā produktivitātes pieaugums.[footnoteRef:3] [3:  Latvijas Banka “Makroekonomisko prognožu pārskats. 2025. gada decembris”.
https://datnes.latvijasbanka.lv/MPP/MPP_2025_decembris.pdf?_gl=1*hmibmo*_ga*MTg5NTI5NzczLjE3NzY0MDYyMjc.*_ga_F8V1V8BEFY*czE3NzY0MDYyMjckbzEkZzEkdDE3NzY0MDYzNDUkajU4JGwwJGgw] 

	Vienlaikus Latvijas Banka uzsver, ka ir jāņem vērā, ka vidējā darba samaksa Latvijā turpina diezgan strauji pieaugt. 2025. gadā vidējā bruto alga Latvijā sasniedza 1815 euro un attiecīgi pašlaik noteiktā minimālā alga 780 euro ir 43% no pērnā gada vidējās algas. Iepriekš plānotais minimālās algas pieaugums līdz 820 euro būtu tuvs MK noteikumos Nr. 730 noteiktajam pieauguma līmenim - attiecīgi 45% no pēdējo 12 mēnešu vidējās bruto algas, bet arodbiedrību rosinātais minimālās algas pieaugums par 55 eiro precīzi atbilstu noteiktajai pieauguma proporcijai jeb 46%. Vērtējot iespējamās minimālās algas izmaiņas Latvijā, Latvijas Banka atzīmē, ka strauja vidējās algas kāpuma periodā, minimālās algas savlaicīga pārskatīšana veicinātu šo izmaiņu pakāpenisku ietekmi uz ekonomiku.

[bookmark: _Toc229671873]7.5. Ietekme uz valsts un pašvaldību budžetiem

Informācija par minimālās algas paaugstināšanas 2027. gadā iespējamo ietekmi uz valsts budžetu tiks atspoguļota Ministru kabineta 2015.gada 24.novembra noteikumu Nr.656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu” grozījumu anotācijā. 
[bookmark: _Hlk227583704]Ja ņem vērā MK noteikumos Nr. 730 noteikto atsauces vērtību 46 procentu apmērā no CSP aprēķinātās vidējās bruto darba samaksas par pēdējiem pieejamiem 12 mēnešiem, tas ir, 1815 euro par 2025. gadu, minimālā darba alga 2027.gadam būtu nosakāma 834,9 euro, attiecīgi noapaļojot skaitli līdz 835 euro, kas būtu par 7% lielāka salīdzinājumā ar 2026. gadu. 

[bookmark: _Toc229671874]8. Minimāla alga un mājsaimniecību ienākumi

Alga ir būtisks mājsaimniecības ienākumu veids. Pēdējo gadu laikā ir palielinājušies mājsaimniecību rīcībā esošie ienākumi, tomēr neto ienākumu līmeni ietekmē iedzīvotāju ienākuma nodokļa likmes, ar iedzīvotāju ienākuma nodokli neapliekamā minimuma likmes un valsts sociālās apdrošināšanas obligātās iemaksu likmes. 
Būtisks neto minimālās algas pieaugums ir iespējams, ja paaugstina gan bruto minimālo algu, gan neapliekamo minimumu. No 2026. gada ir noteikts neapliekamais minimums visām algām 550 euro apmērā, bet 2027. gadā – 570 euro mēnesī. 
17. tabula
[bookmark: _Hlk13556291]Neto ienākumi (bez apgādājamiem) 
	
	Minimālā mēneša bruto darba alga, 
EUR
	Neapliekamais minimums, EUR
	Minimālā mēneša neto darba alga, 
EUR

	no 2025. gada 1. janvāra
	740
	510
	623,46

	no 2026. gada 1. janvāra
	780
	550
	660,33

	no 2027. gada 1. janvāra (plānotais) par 2 variantiem
	820
	570
	692,11

	
	835
	570
	702,10


	Datu avots: LM aprēķini

Ja no 2027. gada 1. janvāra paaugstina minimālo algu līdz 820 euro, tad darba ņēmēja bez apgādājamiem neto ieguvums no minimālās algas paaugstinājuma varētu būt 692,11 euro, savukārt, ja minimālā alga tiek palielināta līdz 835 euro, tad neto ieguvums varētu būt 702,10 euro. 

[bookmark: _Toc229671875]9. Minimālā stundas tarifa likme

	Minimālās stundas tarifa likmes aprēķināšanas kārtība ir noteikta MK noteikumos Nr. 656. To aprēķina, izmantojot šādu formulu:
TLmin = MDA / h, kur TLmin – minimālā stundas tarifa likme euro;
MDA – valstī noteiktā minimālā mēneša darba alga saskaņā ar šo noteikumu 2. punktu;
h – normālā darba laika stundu skaits mēnesī (piecu dienu darba nedēļa un 40 stundas nedēļā vai piecu dienu darba nedēļa un 35 stundas nedēļā, vai sešu dienu darba nedēļa un 40 stundas nedēļā, vai sešu dienu darba nedēļa un 35 stundas nedēļā), tai skaitā svētku dienu stundu skaits, ja darbinieks neveic darbu svētku dienā, kas iekrīt darbiniekam noteiktajā darba dienā.
Pirms stājās spēkā MK noteikumi Nr. 656, bija noteikts minimālās mēneša darba algas apmērs normālā darba laika ietvaros un konkrēta minimālā stundas tarifa likme, nevis aprēķināšanas kārtība. Savukārt Ministru kabineta 2013. gada 27. augusta noteikumi Nr. 665 “Noteikumi par minimālo mēneša darba algu un minimālo stundas tarifa likmi” (turpmāk – noteikumi Nr. 665), kas spēku zaudēja 2016. gada 1. janvārī, paredzēja, ka noteikto minimālo stundas tarifa likmi aprēķina, ņemot vērā vidējo gada darba laika kalendāra darba stundu skaitu mēnesī (ņemot vērā Darba likuma un likuma “Par svētku, atceres un atzīmējamām dienām” normas). Tā kā minimālā stundas tarifa likme tika aprēķināta vidēji gadam un tai bija nemainīgs lielums, tad tika pausti viedokļi, ka to nevar uzskatīt par pietiekami taisnīgu gadījumos, kad tiek aprēķināta mēneša darba alga par tiem mēnešiem, kuros darba stundu skaits mēnesī bija mazāks par gada vidējo darba stundu skaitu mēnesī vai bija lielāks par gada vidējo darba stundu skaitu mēnesī. 
	Līdz ar to šādā sistēmā pastāv atšķirības attiecībā uz minimālo algu normālā darba laika ietvaros, ņemot vērā to, kādā veidā ir organizēta darba samaksa – laika algas vai akorda algas sistēmā. Proti, bija atšķirības darbiniekiem, kuriem darba alga bija noteikta minimālās mēneša darba algas apmērā (kā laika alga), salīdzinājumā ar darbiniekiem, kuriem aprēķina minimālo mēneša darba algu,  akorda algas sistēmas ietvaros, maksājot  minimālās stundas tarifa likmi.
Lai minēto sistēmu padarītu taisnīgāku un minimālo mēneša darba algu aprēķinātu atbilstoši mēnesī noteiktām darba stundām, nevis vidēji uz gadu, ar MK noteikumiem Nr. 656 tika ieviesta minimālās stundas tarifa likmes aprēķināšanas formula mēnesim atbilstoši normālam darba laikam.
Taču praksē arvien biežāk tiek aktualizēts jautājums par nepieciešamību atgriezties pie konkrētas minimālās stundas tarifa likmes noteikšanas, jo pašreizējā aprēķina kārtība rada administratīvu slogu darba devējiem, sarežģī darba samaksas plānošanu un var būt grūtāk saprotama gan darba devējiem, gan darbiniekiem. Turklāt mainīgā minimālā stundas tarifa likme pa mēnešiem apgrūtina arī darba samaksas caurskatāmību un prognozējamību.
Pirmās diskusijas par konkrētas minimālās stundas tarifa likmes noteikšanu notika NTSP Sociālās drošības apakšpadomes 2026. gada 29. aprīļa sēdē, kurā sociālie partneri  atbalstīja turpmāko konsultēšanos šajā jautājumā. Līdz ar to nepieciešamas turpmākas diskusijas ar grāmatvedības un finanšu ekspertiem par iespējamiem risinājumiem minimālās stundas tarifa likmes aprēķināšanas kārtībā, kas mazinātu administratīvo slogu un vienlaikus nodrošinātu tiesības uz godīgu darba samaksu. 



[bookmark: _Toc229671876]1. pielikums – Ekonomiskās attīstības izmaiņas

Turpmāk sniegta EM sagatavotā informācija. 
Neraugoties uz ģeopolitisko nenoteiktību un ar to saistītajiem izaicinājumiem, Latvijas ekonomika ir veiksmīgi pielāgojusies darbam augsta riska apstākļos un pamazām atgriežas pie izaugsmes.
Krievijas iebrukums Ukrainā radīja ievērojamus izaicinājumus ekonomikas attīstībā. 2022. gadā ekonomikas izaugsme būtiski palēninājās un sasniedza tikai 1,9 %, ko noteica globālā pieprasījuma samazināšanās, piegādes ķēžu pārrāvumi, energoresursu un pārtikas cenu kāpums. 2023. gadā izaugsmi turpināja slāpēt ģeopolitiskā nenoteiktība, augstas cenas un banku procentu likmju celšanās, līdz ar to IKP samazinājās par 0,9 %. Lai arī inflācijas tempi stabilizējās, nelabvēlīgās ārējās vides dēļ kopumā 2024. gada IKP saglabājās iepriekšējā gada līmenī. 1. pusgadā ekonomika turpināja kristies, tomēr, sākot ar 2. pusgadu, IKP atkal ir sācis pieaugt.
2025. gadā IKP pieauga par 2,1 %, apliecinot, ka Latvijas tautsaimniecība ir spējusi pārvarēt pēdējo gadu satricinājumus. Šo izaugsmi lielā mērā veicināja straujš investīciju pieaugums, kā arī valdības īstenotie ekonomikas veicināšanas pasākumi, īpaši kreditēšanas un investīciju jomā. 2025. gadā uzlabojās mājsaimniecību patēriņa dinamika.
Privātais patēriņa pieaugums joprojām norit lēni, neskatoties uz reālās darba algas kāpumu. Patērētāju piesardzīgumu ietekmē augsts cenu līmenis, inflācijas gaidas un ģeopolitiskās situācijas nenoteiktība. Stabilizējoties inflācijai un pieaugot iedzīvotāju reālajiem ienākumiem, privātais patēriņš 2024. gadā pieauga tikai par 0,1 %, bet 2025. gadā pieauga nedaudz straujāk – par 0,8 %.
Valsts patēriņš ir svārstīgs. 2024. gadā tas samazinājās par 0,4 %, bet 2025. gadā pieauga par 3,3 %. 
Investīciju aktivitātes Latvijas ekonomikā būtiski ietekmē ģeopolitiskā situācija, finansējuma un ražošanas resursu pieejamība, kā arī citi ārējie un iekšējie faktori. 2024. gadā investīcijas saruka par 7 %, ko būtiski ietekmēja privāto investīciju mazināšanās Pateicoties gan ES fondu līdzekļu straujākai apguvei, gan arī privātā sektora kreditēšanas aktivizēšanai 2025. gadā investīcijas pieauga par 9,8 %. 
Uzkrātās ārvalstu tiešās investīcijas Latvijas ekonomikā 2025. gada beigās sasniedza 27,1 mljrd. EUR, t.i. 63 % no IKP. Gada laikā tās pieauga par 3,5 % jeb 0,9 mljrd. EUR. 
Situācija ārējā vidē nelabvēlīgi ietekmē ārējo tirdzniecību. Preču un pakalpojumu eksporta apjomi 2024. gadā pieauga par 0,1 %. Arī 2025. gadā eksports pieauga tikai par 0,1 %. Pakalpojumu eksports pieauga par 1 %, bet preču eksporta apjomi saruka par 0,3 %. Galvenās Latvijas eksporta preces 2025. gadā bija: koksne, tās izstrādājumi; elektroierīces un iekārtas; minerālie produkti; transportlīdzekļi, to daļas; mehānismi un ierīces. Savukārt 2024. gadā imports samazinājās par 1,8 %, bet 2025. gadā tas pieauga par 5,7 %. 
Pēc Covid-19 pandēmijas izraisītā tekošā konta deficīta palielināšanās līdz 5,5 % no IKP, tas pakāpeniski samazinājās un 2024. gadā sasniedza 1,5 % no IKP. Tomēr 2025. gadā tekošā konta negatīvā bilance atkal pieauga līdz 3,6 % no IKP, galvenokārt importa apjoma pieauguma dēļ. Tekošā konta attīstību tuvākajos gados lielā mērā noteiks ģeopolitiskās situācijas izmaiņas.
Nozarēs attīstības tendences ir ļoti atšķirīgas. 2024. gadā samazinājums bija ražojošajās nozarēs – par 1,5 %, kas lielā mērā bija saistīts ar vajājām eksporta iespējām, bet pakalpojumu nozares pieauga par 0,4 %.
2025. gadā kopējā pievienotā vērtība pieauga par 2 %. Ražojošās nozares uzrādīja pieaugumu par 3,3 %, savukārt pakalpojumu nozares – par 1,6 %. Vislielāko ieguldījumu IKP pieaugumā deva apstrādes rūpniecības nozare (+4,7 %), ko veicināja pakāpeniska ārējā pieprasījuma uzlabošanās un ražošanas apjomu atjaunošanās, kā arī būvniecības nozare, kas gadā pieauga par 9 % pateicoties investīciju aktivitātes palielinājumam un infrastruktūras projektu īstenošanai.
Informācijas un komunikācijas pakalpojumu nozare arī sniedza būtisku ieguldījumu IKP pieaugumā, gada laikā pieaugot par 4,9 %, kas izceļ digitālās ekonomikas pieaugošo nozīmi. Tikmēr profesionālo, zinātnisko un tehnisko pakalpojumu, kā arī administratīvo un atbalsta pakalpojumu nozares pieauga par 4,2 %, atspoguļojot kopējo uzņēmējdarbības aktivitātes palielināšanos. Vairumtirdzniecība un mazumtirdzniecība pieauga par 2,7 %, ko veicināja iekšējā patēriņa nostiprināšanās. Veselības un sociālās aprūpes nozarē bija neliels pieaugums – 1,3 %.
Tomēr nelabvēlīgu laikapstākļu dēļ IKP pieaugumu negatīvi ietekmēja lauksaimniecības nozare (-3,2 %) un ieguves rūpniecība un karjeru izstrāde (-3 % gadā). Transporta un uzglabāšanas nozare samazinājās par 3,5 %, jo bija zemāks kravu apgrozījums un kritums tranzīta plūsmā, īpaši dzelzceļa un ostu segmentos.
Pēc straujā kāpuma Covid-19 pandēmijas laikā valsts budžeta deficīts pakāpeniski atgriežas pie mērenākiem līmeņiem. 2024. gadā budžeta deficīts sasniedza 700 milj. euro jeb 1,8 % no IKP. Savukārt 2025. gadā, pēc Finanšu ministrijas aplēsēm, budžeta deficīts bija 2,4 % no IKP jeb 1,02 miljardi euro, kas ir zemāks par plānoto deficītu – 2,9 % no IKP. Saeima 2026. gadam apstiprināja budžetu ar deficītu 3,3 % no IKP. Vidējā termiņā tas tiek prognozēts ap 3,6 % no IKP. Deficīta pieaugumu galvenokārt nosaka papildu finansējuma piešķiršana valsts aizsardzības un drošības stiprināšanai.
Vispārējās valdības parāda līmenis Latvijā ir viens no zemākajiem ES. Covid-19 uzliesmojums izraisīja nepieciešamību ievērojamā apjomā nodrošināt finansējumu Covid-19 izraisītās krīzes ietekmes mazināšanai. Valsts parāda apjoms 2021. gadā pieauga līdz 45,9 % no IKP jeb 14,8 mljrd. euro. Tā kā nominālā IKP pieaugums augstas inflācijas apstākļos bija straujš, tad nākamajos gados tas attiecībā pret IKP samazinājās līdz 44,4 % 2023. gadā. Vispārējās valdības parāds 2024. gadā bija 18,8 mljrd. euro jeb 46,6 % no IKP. Sagaidāms, ka vidējā termiņā Fiskālās disciplīnas likumā noteiktais parāda nosacījums 60 % no IKP tiks ievērots.
Inflāciju visbūtiskāk ietekmē kāpums energoresursu un pārtikas cenām pasaulē. 2025. gadā vidējā gada inflācija bija vērojama augstāka nekā 2024. gadā vērotā, decembrī sasniedzot 3,7 %. Cenu dinamiku noteica gan energoresursu un pārtikas cenu svārstības pasaulē, gan joprojām nestabilā ģeopolitiskā vide, bet nozīmīga bija arī vietējo tarifu pārmaiņu ietekme – īpaši ar mājokli saistīto energoresursu un pakalpojumu tarifu paaugstinājums gada laikā.
Pirms militārā konflikta Tuvajos Austrumos 2026. gada vidējā inflācija tika prognozēta 2,5-3 % robežās. Taču, ņemot vērā konflikta ilgumu un intensitāti, jaunākās inflācijas prognozes var būtiski svārstīties – no aptuveni 3,5-4 %, ja konflikts beigsies tuvāko mēnešu laikā, līdz pat 5,5-6,5 %, ja konflikts ieilgs. Jāņem vērā, ka inflācijas dinamika gada griezumā būs nevienmērīga: straujāks cenu pieaugums sagaidāms gada pirmajos mēnešos, bet gada otrajā pusē varētu sekot stabilizācija vai pat korekcija, ja energoresursu cenas atgriezīsies normālā līmenī vai valdība īstenos papildu politikas pasākumus, lai mazinātu cenu spiedienu.
Darba tirgū arī vērojamas pozitīvas tendences. 2025. gadā, pēc divu gadu lejupslīdes, nodarbināto skaits pieauga par 0,6 % jeb 5600 personām. Vislielākais darbaspēka pieaugums tika novērots tirdzniecības, profesionālo, zinātnisko un tehnisko pakalpojumu, apstrādes rūpniecības, kā arī valsts pakalpojumu nozarēs. Bezdarba dinamiku 2025. gadā lielā mērā ietekmēja ekonomiskās aktivitātes pieaugums iedzīvotāju vidū. 2025. gadā bezdarba līmenis saglabājās 2024. gada līmenī – 6,9 %.
Darba tirgū joprojām pastāv vairākas strukturālas problēmas. Ilgstošo bezdarbnieku īpatsvars saglabājas augsts – aptuveni trešdaļa darba meklētāju bija bez darba vairāk nekā 12 mēnešus. Darba piedāvājumu vienlaikus ierobežo prasmju neatbilstība un izteiktas reģionālās disproporcijas, kā arī nelabvēlīgas demogrāfiskās tendences – 2025. gadā 15-74 gadu vecuma iedzīvotāju skaits samazinājās par 12 500, salīdzinot ar 2024. gadu.
Neskatoties uz konflikta Tuvajos Austrumos negatīvo ietekmi uz izaugsmi, 2026. gadā ekonomika turpinās augt, un attiecīgi pakāpeniski palielināsies darba pieprasījums.
Mēneša vidējā bruto darba samaksa turpina palielināties. 2024. gadā vidējā neto darba samaksa bija 1221 euro jeb 72,4 % no bruto algas, un gada laikā tā pieauga par 9 %, apsteidzot patēriņa cenu kāpumu. Reālais neto algas pieaugums, ņemot vērā inflāciju, bija 7,6 %.
2025. gadā vidējā bruto darba samaksa valstī bija 1835 euro. Salīdzinot ar 2024. gadu, mēneša vidējais atalgojums palielinājās par 132 euro jeb 7,8 %. Nedaudz straujāks algu kāpums bijis privātajā sektorā. Reālais neto algas pieaugums, ņemot vērā inflāciju, bija 6,3 %.
Pozitīvu ietekmi uz darba algām turpinās uzturēt gan algu konverģences process tuvāk ES ekonomiski attīstīto valstu algu līmenim, gan arvien pieaugošā kvalificēta darbaspēka nepietiekamība – darba tirgus sašaurināšanās, kas rada nepieciešamību uzņēmējiem aktīvāk domāt ne tikai par to, kā piesaistīt jaunus speciālistus, bet arī par to, kā noturēt esošos, tostarp pārskatot darba atalgojuma likmes.
Produktivitātes dinamika Latvijā ilgtermiņa skatījumā ir bijusi svārstīga, bet kopumā straujāka nekā vidēji ES, kas nodrošināja produktivitātes konverģenci tuvāk ES vidējam līmenim. Tomēr produktivitātes plaisa joprojām saglabājās liela. IKP uz vienu nodarbināto faktiskajās cenās Latvijas tautsaimniecībā 2025. gadā bija tikai 55,8 % (70,4 pēc PPS) no vidējā ES līmeņa. Kopš 2020. gada produktivitātes plaisa ar ES vidējo līmeni (pēc PPS) ir samazinājusies par 4,2  procentpunktiem.
Darbaspēka izmaksas turpina augt. Ārējo šoku izraisītās korekcijas būtiski nemaina ilgtermiņa tendences darbaspēka izmaksu dinamikā. No 2021. līdz 2025. gadam darbaspēka izmaksas pieauga par 42,6 % (vidēji gadā – par 9,4 %). Savukārt produkcijas vienības darbaspēka izmaksas (ULC) šajā periodā pieauga par 38,9 %, ko noteica produktivitātes lēns pieaugums. 2021. gadā, ekonomikas aktivitātēm palielinoties, darbaspēka izmaksas pieauga un bija par 7,6  % augstākas nekā pirms gada. Produktivitātes pieaugums (par 8,3 %) mazināja darbaspēka sadārdzināšanās spiedienu uz konkurētspēju un ULC samazinājās gandrīz par 1 %. Darbaspēka izmaksu dinamika 2022. un 2023. gadā bija vēl straujāka (par 13,1 % un 5,8 %), tomēr produktivitātes pieauguma tempiem būtiski palēninoties, ULC pieauga attiecīgi par 11,2 % un 8,7 %. 2024. gadā darbaspēka izmaksas turpināja augt – par 10,5 % pārsniedzot iepriekšējā gada līmeni un produktivitātei nedaudz pieaugot (par 1,4%), ULC pieauga par 8,9 %. Lai gan 2025. gadā darbaspēka izmaksas pieauga nedaudz lēnāk (par 8,4 %), tomēr produktivitātes pieaugums bija gandrīz trīsreiz lēnāks un ULC palielinājās par 5,5 %. Tas liecina par augošiem izmaksu konkurētspējas vājināšanās riskiem. Jāatzīmē, ka visās Baltijas valstīs ULC pieaugums ir daudz straujāks nekā vidēji ES un šim rādītājam ir būtiski pārsniegts ES brīdināšanas mehānisma (MIP) noteiktais slieksnis (trīs gados pieaugums 9 %).

Ņemot vērā militāro konfliktu Tuvajos Austrumos, Ekonomikas ministrija prognozē, ka 2026. gadā Latvijas ekonomikas izaugsme būs zemāka nekā iepriekš prognozēts. Paaugstinātas enerģijas cenas un pieaugoša nenoteiktība kavē gan globālo, gan Latvijas ekonomisko aktivitāti, ievērojami paaugstinot ražošanas izmaksas. Konflikta ietekme uz izaugsmes tempu ir cieši saistīta ar tā ilgumu – ja konflikts tiktu atrisināts tuvāko mēnešu laikā, 2026. gadā Latvijas ekonomikas izaugsme varētu sasniegt 2 %. Savukārt konfliktam ieilgstot vairāk nekā pusgadu, negatīvā ietekme uz izaugsmi varētu būt lielāka, palēninot ekonomikas izaugsmi un radot papildus spiedienu uz inflāciju.

Ekonomikas tālākā attīstība vidēja termiņa periodā ir atkarīga no situācijas ārējā vidē un reformu gaitas. Lielākais Latvijas izaugsmes risks saistīts ar globālās ekonomikas attīstību, īpaši ģeopolitisko situāciju. Svarīga ir arī ES kopējās ekonomikas telpas turpmākā attīstība. Palielinot un nostiprinot ekonomikas izaugsmes potenciālu, vidēja termiņa periodā Latvijas izaugsmes tempi var sasniegt 4-5 % pieaugumu gadā. 

18. tabula

Strādājošo mēneša vidējā bruto darba samaksa reģionos (euro) 2025. gadā

	
	Pavisam
	Privātajā sektorā

	Latvija
	1 815
	1 800

	Rīgas statistiskais reģions (no 01.01.2024.)
	1 990
	1 949

	Rīgas statistiskais reģions (Rīga) (līdz 01.01.2024.)
	2 011
	1 972

	Pierīgas statistiskais reģions (līdz 01.01.2024.)
	1 807
	1 766

	Vidzemes statistiskais reģions (no 01.01.2024.)
	1 508
	1 485

	Vidzemes statistiskais reģions (līdz 01.01.2024.)
	1 463
	1 496

	Kurzemes statistiskais reģions (no 01.01.2024.)
	1 501
	1 513

	Kurzemes statistiskais reģions (līdz 01.01.2024.)
	1 505
	1 518

	Zemgales statistiskais reģions
	1 509
	1 536

	Latgales statistiskais reģions
	1 302
	1 281

	Rīga
	2 011
	1 972


Datu avots: CSP,
https://data.stat.gov.lv/pxweb/lv/OSP_PUB/START__EMP__DS__DSV/DSV041 


19. tabula

Vidējie bruto darba ienākumi un vidēji nostrādāto stundu skaits 2025. gadā

	Vidēji 2025. gadā

	Ienākumi, euro
	Vidējās nostrādātās stundas
	Ienākumu mediāna, euro
	Stundu mediāna

	1 657
	131
	1 308
	160



Datu avots: Valsts ieņēmumu dienesta informācija par darba ņēmēju darba ienākumiem un nostrādāto stundu skaitu mēnesī iepriekšējā kalendāra gadā atbilstoši ziņām, kas norādītas darba devēju ziņojumos par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī. 				

20. tabula
Minimālo ienākumu līmenis[footnoteRef:4] (EUR mēnesī) [4:  Minimālo ienākumu līmenis ir atskaites punkts sociālās aizsardzības sistēmas jomu (valsts sociālie pabalsti, sociālā apdrošināšana, sociālā palīdzība) ietvaros noteikto atbalsta pasākumu pilnveidošanai. Minimālo ienākumu līmenis tika apstiprināts 2014. gadā, ka tika apstiprināta koncepcija “Par minimālā ienākuma līmeņa noteikšanu”.
Minimālo ienākumu līmenis ir noteikts 40% apmērā no rīcībā esošo ienākumu mediānas, pārrēķinātas uz ekvivalento patērētāju, piemērojot ekvivalences skalu 1 un 0.7. Minimālo ienākumu līmenis ir statistisks rādītājs.
Vairāk par minimālo ienākumu līmeni sk. šeit: https://www.lm.gov.lv/lv/minimalo-ienakumu-limenis.] 

	Mājsaimniecības veids
	2024. gadā

	Viena persona
	377

	Divi pieaugušie un divi bērni, kas jaunāki par 14 gadiem
	1 169


Datu avots: CSP. Dati par 2025. gadu būs pieejami 2026. gada janvārī.
https://data.stat.gov.lv/api/v1/lv/OSP_PUB/START/POP/NN/NNM/NNM010 
21. tabula
Minimālā alga, kas izteikta pirktspējas standartos (PPS)[footnoteRef:5] [5:  Pirktspējas standarts (PPS) ir mākslīga kopēja valūtas vienība, ko Eiropas Savienībā izmanto ekonomikas summāro rādītāju apjoma izteikšanai, lai veiktu telpiskus salīdzinājumus, likvidējot cenu atšķirības dalībvalstīs.] 

	
	2026. gads
(janvāris)

	Beļģija
	1 812

	Bulgārija
	1 039

	Čehija
	1 009

	Dānija
	:

	Vācija
	2 157

	Igaunija
	886

	Īrija
	1 732

	Grieķija
	1 194

	Spānija
	1 519

	Francija
	1 639

	Horvātija
	1 377

	Itālija
	:

	Kipra
	1 173

	Latvija
	954

	Lietuva
	1 413

	Luksemburga
	2 035

	Ungārija
	1 111

	Malta
	1 085

	Nīderlande
	1 979

	Austrija
	:

	Polija
	1 545

	Portugāle
	1 234

	Rumānija
	1 279

	Slovēnija
	1 417

	Slovākija
	1 080

	Somija
	:

	Zviedrija
	:


Datu avots: Eurostat

Nabadzības risks un sociālās atstumtības rādītāji

2024. gadā nabadzības vai sociālās atstumtības riskam Latvijā bija pakļauti 24,7 % jeb 454 tūkstoši iedzīvotāju, kas ir gandrīz tikpat, cik 2023. gadā, kad šādu iedzīvotāju bija 24,3 % jeb 449 tūkstoši. 
Kaut arī kopš 2016. gada nabadzības vai sociālās atstumtības riskam pakļauto iedzīvotāju īpatsvars ir samazinājies par 3,8 procentpunktiem, starp visām ES dalībvalstīm Latvijā joprojām šis rādītājs ir viens no augstākajiem. Jaunākie pieejamie dati liecina, ka starp visām ES dalībvalstīm Latvijā bija sestais augstākais nabadzības vai sociālās atstumtības riskam pakļauto iedzīvotāju īpatsvars. Sliktāka situācija bija Bulgārijā, kur nabadzības vai sociālās atstumtības riskam pakļauto iedzīvotāju īpatsvars bija 30,3 %, Rumānijā – 27,9 %, Grieķijā – 26,9 %, kā arī Spānijā un Lietuvā – 25,8 %. Vismazākais nabadzības riskam pakļauto iedzīvotāju īpatsvars bija Čehijā (11,3 %) un Slovēnijā (14,4 %). [footnoteRef:6] [6:  Nabadzības risks un sociālā atstumtība Latvijā 2024. gadā (CSP) https://stat.gov.lv/system/files/publication/2026-01/Nr_01_Nabadzibas_risks_un_sociala_atstumtiba_Latvija_2024_%2826_00%29_LV_1.pdf  ] 

Satversmes 108. pants garantē strādājošo tiesības uz koplīgumu. Darba likums paredz tiesības noslēgt darba koplīgumus uzņēmumā, nozarē vai teritorijā, t.sk. vispārsaistošus koplīgumus nozarē jeb ģenerālvienošanās. 

Darba koplīgumā puses vienojas par noteikumiem, kas regulē darba tiesisko attiecību saturu, it īpaši darba samaksas un darba aizsardzības organizāciju, darba tiesisko attiecību nodibināšanu un izbeigšanu, darbinieku kvalifikācijas paaugstināšanu, kā arī darba kārtības, darbinieku sociālās aizsardzības un citus ar darba tiesiskajām attiecībām saistītus jautājumus, un nosaka savstarpējās tiesības un pienākumus.
Darba koplīgumu uzņēmumā slēdz darba devējs un darbinieku arodbiedrība vai darbinieku pilnvaroti pārstāvji, ja darbinieki nav apvienojušies arodbiedrībā, savukārt koplīgumu nozares līmenī (ģenerālvienošanos) slēdz darba devējs, darba devēju grupa, darba devēju organizācija vai šādu organizāciju apvienība ar darbinieku arodbiedrību vai arodbiedrību apvienību, kura apvieno vislielāko strādājošo skaitu valstī, vai arodbiedrību, kas ietilpst apvienībā, kura apvieno vislielāko strādājošo skaitu valstī, ja ģenerālvienošanās pusēm ir atbilstošs pilnvarojums vai ja tiesības slēgt ģenerālvienošanos paredzētas šo apvienību (savienību) statūtos.
 Darba devējs, darba devēju grupa, darba devēju organizācija vai darba devēju organizāciju apvienība, ja tai ir atbilstošs pilnvarojums vai tiesības pievienoties jau esošam darba koplīgumam nozarē vai teritorijā paredzētas organizācijas vai organizāciju apvienības statūtos, var pievienoties jau noslēgtajam darba koplīgumam nozarē vai teritorijā.
Noslēgtā darba devēju organizācijas vai darba devēju organizāciju apvienības ģenerālvienošanās ir saistoša šīs organizācijas vai organizāciju apvienības biedriem. Šis noteikums attiecas arī uz darba devēju organizācijas vai darba devēju organizāciju apvienības biedriem, ja attiecīgā darba devēju organizācija vai darba devēju organizāciju apvienība ir pievienojusies jau noslēgtajam darba koplīgumam nozarē vai teritorijā. Darba devēju organizācijas vai darba devēju organizāciju apvienības biedra vēlāka izstāšanās no darba devēju organizācijas vai darba devēju organizāciju apvienības neietekmē koplīguma spēku attiecībā uz šo darba devēju vai darba devēju organizācijas biedru.
Savukārt gadījumā, ja ģenerālvienošanos noslēgušie darba devēji, darba devēju grupa, darba devēju organizācija vai darba devēju organizāciju apvienība, tajā skaitā arī darba devēji, kas pievienojušies jau noslēgtajam darba koplīgumam nozarē vai teritorijā, kādā nozarē atbilstoši CSP datiem nodarbina vairāk nekā 50 procentus darbinieku vai viņu preču apgrozījums vai pakalpojumu apjoms ir vairāk nekā 50 procenti no nozares preču apgrozījuma vai pakalpojumu apjoma, tad ģenerālvienošanās ir saistoša visiem attiecīgās nozares darba devējiem un attiecas uz visiem darbiniekiem, kurus nodarbina šie darba devēji. Attiecībā uz minētajiem darba devējiem un darbiniekiem ģenerālvienošanās stājas spēkā ne agrāk kā triju mēnešu laikā no dienas, kad tā publicēta oficiālajā izdevumā “Latvijas Vēstnesis” un tajā nav noteikts cits — vēlāks spēkā stāšanās laiks. Ģenerālvienošanās oficiālajā izdevumā “Latvijas Vēstnesis” publicējama uz pušu kopīga pieteikuma pamata.

Pašreiz Latvijā ir noslēgtas trīs vispārsaistošas ģenerālvienošanās. 
2019. gada 3. novembrī stājās spēkā ģenerālvienošanās, kas nosaka minimālo algu būvniecības nozarē strādājošajiem. Ģenerālvienošanās attiecas uz visiem darba devējiem, kas saimniecisko darbību veic būvniecības nozarē, un visiem darbiniekiem, kurus nodarbina minētie darba devēji un kuri atbilst būvniecības nozares ģenerālvienošanās noteiktajām pazīmēm. Ģenerālvienošanos  parakstīja Latvijas Būvniecības nozares arodbiedrība (iepriekš – Latvijas Celtnieku arodbiedrība) un 313 būvuzņēmumi.
Ņemot vērā to, ka kopš ģenerālvienošanās stājās spēkā vairākas reizes pieauga  minimālā alga, arī būvniecības nozares sociālajiem partneriem bija jāveic izmaiņas ģenerālvienošanā, lai tā nezaudētu spēku.  
2024. gada 25. septembrī Būvniecības nozares ģenerālvienošanās komitejā tika pārskatīta minimālā alga nozarē, paredzot ar 2025.gada 1.janvāri noteikt minimālo algu būvniecībā nodarbinātajiem 1050 euro mēnesī vai 6,29 euro stundā, vienlaikus uz vienu gadu (līdz 2025. gada 31. decembrim (pārejas periods)) būvniecībā nodarbinātajam, kura profesija atbilst 9. profesiju pamatgrupai (būvstrādnieks, palīgstrādnieks, remontstrādnieks u.c.), paredzot, ka var maksāt mazāk, taču ne mazāk, kā 930 euro mēnesī un 5,57 euro stundā vai 830 euro mēnesī un 4,97 euro stundā, ja viņa darba stāžs pie konkrētā darba devēja pēdējo 12 mēnešu laikā ir mazāks nekā 6 mēneši. Vienošanās arī paredz, ka, piemērojot samazināto minimālo algu, piemaksa par virsstundām ir jāveic 100% apmērā. 
2025. gada 22. un 26. septembrī Būvniecības nozares ģenerālvienošanās pušu komiteja pieņēma lēmumu, pagarināt ģenerālvienošanās termiņu līdz 2031. gada 31. decembrim. Vienlaikus tika nolemts, ka attiecībā uz studentiem nevarēs piemērot samazinātu minimālo algu un turpmāk tiek noteikta vienota minimālā alga mēnesī 1050 euro apmērā, bet stundas tarifa likme – 6,29 euro apmērā.
Vienlaikus jānorāda, ka 2026. gada 31. martā Būvniecības nozares ģenerālvienošanās pušu komiteja pieņēma lēmumu, kas stājas spēkā 2026. gada 1. augustā un paredz virsstundu darba apmaksas noteikumus, sasaistot tos ar ģenerālvienošanās noteikto minimālo darba algu un stundas algas likmi un valstī noteikto minimālo darba algu.
2024. gada 5. aprīlī akciju sabiedrība "Valmieras stikla šķiedra" kā darba devēju pārstāvis un Latvijas Industriālo nozaru arodbiedrība kā darbinieku pārstāvis  noslēdza jaunu stikla šķiedras nozares ģenerālvienošanos, kas ir saistoša trīs gadus pēc tās stāšanās spēkā brīža. Puses vienojās stikla šķiedras nozarē strādājošo darba ņēmēju minimālo bruto darba samaksas apmēru mēneša normālā darba laika ietvaros noteikt atbilstoši darbinieku kvalifikācijas līmeņiem. Tostarp puses vienojās augstākajam kvalifikācijas līmenim paredzēt darba samaksu, kuras minimālais līmenis, attiecībā pret 2024. gadā valstī noteikto minimālo algu, ir divas reizes lielāks, vidējam kvalifikācijas līmenim paredzēt darba samaksu, kuras minimālais līmenis, attiecībā pret 2024. gadā valstī noteikto minimālo algu, ir par 50% lielāks , bet zemākajam kvalifikācijas līmenim paredzēt atalgojumu, kuras minimālais līmenis, attiecībā pret 2024. gadā valstī noteikto minimālo algu, ir par 20% lielāks. Ģenerālvienošanās stājās spēkā trīs mēnešu laikā pēc tās publicēšanas oficiālajā izdevumā "Latvijas Vēstnesis" (publicēta 2024. gada 8. aprīlī). Vienlaikus šajā ģenerālvienošanās ir ietverts noteikums, kas paredz, ka, mainoties minimālajai algai valstī, saglabājas kvalifikācijas līmeņu proporcionalitāte.

2022. gada 5. augustā astoņi darba devēji dzelzceļa nozarē noslēdza ģenerālvienošanos ar Latvijas Dzelzceļnieku un satiksmes nozares arodbiedrību. Dzelzceļa nozares ģenerālvienošanās ir saistoša visiem uzņēmumiem, kuru darbība ir saistīta ar dzelzceļa infrastruktūras pārvaldīšanu un uzturēšanu, ritošā sastāva remontu un apkopi, sliežu ceļu būvniecību vai atjaunošanu, dzelzceļa pārvadājumiem (pasažieru un kravu), vilces pakalpojumiem un kravas vagonu nomas pakalpojumiem, dzelzceļa kravu ekspedēšanas un loģistikas pakalpojumiem. Ģenerālvienošanās nosaka pušu minimālo saistību un garantiju apjomu, ko var papildināt darba koplīgumos, kuri noslēdzami starp darba devēju un arodbiedrību. Minimālās darba samaksas jautājums šajā ģenerālvienošanās netiek skarts. Ģenerālvienošanās ir spēkā piecus gadus.





Noderīgas saites

· Ministru kabineta 2015. gada 24.novembra noteikumi Nr. 656 “Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu”:
https://likumi.lv/ta/id/278067-noteikumi-par-minimalas-menesa-darba-algas-apmeru-normala-darba-laika-ietvaros-un-minimalas-stundas-tarifa-likmes-aprekinasanu
· Ministru kabineta 2024. gada 19. novembra noteikumi Nr. 730 “Minimālās mēneša darba algas noteikšanas un pārskatīšanas kārtība”:
https://likumi.lv/ta/id/356499-minimalas-menesa-darba-algas-noteiksanas-un-parskatisanas-kartiba 

· Minimālās algas izmaiņas pa gadiem skatīt LM mājas lapā:
https://www.lm.gov.lv/lv/minimala-darba-alga 
· Centrālās statistikas pārvaldes dati par strādājošo mēneša vidējo darba samaksu:
https://stat.gov.lv/lv/statistikas-temas/darbs/alga 
· Valsts ieņēmumu dienesta apkopotā informācija par vidējām stundu tarifa likmēm sadalījumā pa profesijām:
https://www.vid.gov.lv/lv/profesiju-atalgojums
· Eiropas Parlamenta  un Padomes  2022. gada 19. oktobra direktīva (ES) 2022/2041  par adekvātām minimālajām algām Eiropas Savienībā:

https://eur-lex.europa.eu/legal-content/LV/TXT/PDF/?uri=CELEX:32022L2041 

· Starptautiskās Darba organizācijas 1970. gada 22. jūnija konvencija Nr. 131 “Par minimālās algas noteikšanu”:
https://www.ilo.org/dyn/normlex/en/f?p=NORMLEXPUB:12100:0::NO::P12100_INSTRUMENT_ID:312276





